

**โครงการพัฒนาและส่งเสริมจริยธรรมและคุณธรรมสำหรับบุคลากรท้องถิ่นเพื่อป้องกันทุจริตคอร์รัปชั่น ประจำปีงบประมาณ พ.ศ. 2565**

**องค์การบริหารส่วนตำบลน้ำหมาน อำเภอเมืองเลย จังหวัดเลย**

**๑. หลักการและเหตุผล**

 รัฐธรรมนูญแห่งราชอาณาจักรไทย พุทธศักราช 2560 มาตรา 76 วรรค 3 รัฐพึงจัดให้มีมาตรฐานทางจริยธรรม เพื่อให้หน่วยงานของรัฐใช้เป็นหลักในการกำหนดประมวลจริยธรรมสำหรับเจ้าหน้าที่ของรัฐในหน่วยงานนั้น ๆ เพื่อให้การพัฒนาราชการแผ่นดินเป็นไปอย่างมีประสิทธิภาพ และส่งเสริมให้หน่วยงานของรัฐใช้หลักการบริหารกิจการบ้านเมืองที่ดี เป็นแนวทางการปฏิบัติราชการ การป้องกันการทุจริตนับเป็นเรื่องสำคัญไม่น้อยไปกว่าการปราบปรามการทุจริต เพราะเป็นการดับปัญหาที่สาเหตุ ซึ่งหากปล่อยให้มีการทุจริตเกิดขึ้นก็จะสร้างปัญหา สร้างความเสียหายแก่สังคมและประเทศชาติ ต้องยอมรับกันว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา และข่าวสารการทุจริตที่เผยแพร่ในสื่อต่างๆ ส่งผลกระทบต่อความเชื่อมั่น และภาพลักษณ์ขององค์กรปกครองส่วนท้องถิ่น ประกอบกับมีปัจจัยนานัปประการที่คอยยั่วยวนใจ บั่นทอนความมีคุณธรรม จริยธรรม ความซื่อสัตย์สุจริต องค์การบริหารส่วนตำบลน้ำหมาน จึงได้จัดทำประมวลจริยธรรมของข้าราชการขึ้น โดยยึดหลักค่านิยมหลัก (Core Value) ของมาตรฐานทางคุณธรรมจริยธรรม รวมทั้งวัฒนธรรมเป็นแนวทางดำเนินงาน ทั้งนี้เพื่อให้ข้าราชการทุกคนทุกคนประพฤติปฏิบัติตนแบบอย่างที่ดีงาม ทรงไว้ซึ่งเกียรติและศักดิ์ศรีของความเป็นข้าราชการ เป็นที่ศรัทธาเชื่อถือไว้วางใจยกย่องและชื่นชมของสังคมและประชาชนทั่วไป

องค์การบริหารส่วนตำบลน้ำหมาน ได้เล็งเห็นถึงความสำคัญของการพัฒนาและส่งเสริมจริยธรรมและคุณธรรมสำหรับบุคลากรท้องถิ่นเพื่อป้องกันการทุจริตคอร์รัปชั่น จึงได้จัดทำโครงการนี้ขึ้น

**๒. วัตถุประสงค์**

 ๒.๑ เพื่อพัฒนาและส่งเสริมจริยธรรมและคุณธรรมสำหรับบุคลากรเพื่อป้องกันการทุจริตคอร์รัปชั่น

 2.2 เพื่อสร้างจิตสำนึกสร้างพลังใจให้เข้มแข็ง สร้างภูมิคุ้มกันทางจิตใจให้มีความตระหนักในหน้าที่ความรับผิดชอบและผลกระทบที่เกิดขึ้นจากปัญหาการทุจริตคอร์รัปชั่น

2.3 เพื่อสร้างจิตสำนึกและความตระหนักในหน้าที่ความรับผิดชอบและผลกระทบที่เกิดขึ้นจากปัญหาการทุจริตคอร์รัปชน

 2.4 เพื่อลดโอกาส สิ่งจูงใจ ในการใช้อำนาจหน้าที่ของตนไปในทางที่ไม่ชอบ

 2.5 เพื่อพัฒนาและส่งเสริมองค์ความรู้ในการสร้างภาพลักษณ์และค่านิยมขององค์กรที่ดีในการป้องกันการทุจริตคอร์รัปชั่น